GiliGold/VAD_KnessetCorpus huggingface dataset:
<חיים סלמי: מעבר לחוסר העובדים, קיימת השלכה נוספת שצריך לקחת אותה בחשבון.
<חיים סלמי: הענף היום סובל מחוסר בעובדים ישראלים שתלויים בעובדים הזרים.
<חיים סלמי: היום להשיג מנהל מחלקה, תפקיד ניהולי, הוא כמעט בלתי ניתן מאחר שמנהל מחלקה הוא לא באמת מנהל מחלקה, הוא יותר עובד מנהלת מחלקת משק.
<חיים סלמי: היא יותר עובדת.
<חיים סלמי: כל יום בבוקר היא באה והיא לא יודעת אם העובדים יגיעו וכמה יגיעו ואיך הם יעבדו.
<חיים סלמי: נוצר פה כדור שלג רע שגורם לאנשים לעזוב את הענף הזה ולא לחזור.
<חיים סלמי: אם אנשים עוזבים את הענף ולא חוזרים אנחנו גם לא מצליחים לגדל דור נוסף של אנשים שיבואו לעבוד אצלנו בתיירות למרות שזה מקצוע יפה ומקצוע נחמד והכול, אבל הוא מאוד קשה.
<חיים סלמי: אפרופו שאלתך לגבי העובדים בעקבה, אין עובדים ירדנים בתפקידים האלה במלונות בעקבה.
<חיים סלמי: הם מביאים מהפיליפינים, מתאילנד.
<פרידה יובל: זה בכל העולם.
מיכל רוזין: זה בכל העולם, אני הייתי בפיליפינים וראיתי.
<חיים סלמי: כך שהדרישה שלנו היא באמת עניין של מצוקה.
<חיים סלמי: מנהל מלון שעומד בבוקר ולא יודע.
<חיים סלמי: להגיד למנהלת המשק למה לא הגיעו לך עשרה חדרנים מתוך העשרים שלך ומי ינקה את החדרים.
<חיים סלמי: אתה מוציא את הפקידה מהנהלת החשבונות ואת החשבת של המלון ואת הסמנכ"ל, כולם עולים לנקות חדרים ואורחים עומדים.
<חיים סלמי: זו סיטואציה שלא מתרחשת פעם בשנה, היא מתרחשת כל שבוע.
<חיים סלמי: מה שתיארו כאן בפסח האחרון, אנחנו שלחנו מנהלי מלון עם מזומנים 'לכו חפשו עובדים בעיר, ברחוב, תביאו אותם לעבוד'.
<חיים סלמי: אין ידיים עובדות וזה הדלק שלנו, זה המנוע שמניע את הענף.
<חיים סלמי: היציבות הזאת שתיארנו כאן, כדי שנוכל לתת שירות ברמה גם הסודנים שיש היום זו לא רמת ניקיון, לא רמת שירות, לא רמת העבודה.
<חיים סלמי: הם יודעים שהם לא ממש צריכים להתאמץ כי אין להם תחליף.
<חיים סלמי: כשיבואו עובדים שיודעים שהם עובדים על אשרות, שידעו שאם הם לא טובים אנחנו מחזירים אותם ונקבל עובד אחר, אז יש רצינות בעבודה, יש איכות בעבודה ונדע לשרת יותר טוב.
<חיים סלמי: בסופו של דבר זה יתרום לעיר עצמה.
<חיים סלמי: זה מקור פרנסה מתיירות לעיר הזאת, זאת עיר שמתבססת על תיירות.
<חיים סלמי: תכלס, היום ראש העיר הוא יותר יושב ראש התאחדות המלונות מאשר ראש העיר.
מיכל רוזין: אני בטוחה שיש לו עוד הרבה צרות שלא קשורות רק למלונות.
מיכל רוזין: הערה למה שאתה אומר, שמעתי עדויות אחרות ושונות לגבי מה שאמר יואב בעניין העובדים הסודנים ואריתריאים שהיו עובדים נאמנים ועבדו טוב וזה שלקחו - - -
<קריאה: היו גם כאלה.
מיכל רוזין: אני חושבת שאחת הבעיות היא שלקחו את הוותיקים.
מיכל רוזין: קודם כל לקחו את אלה שהיו מעורים, עבדו מסודר במקום מסודר והשאירו את החדשים ולא - - -
<יואב בכר: הכי טובים שהיו מדרום סודן גם הם יצאו.
<חיים סלמי: הם באו לעבוד, לא באו לשחק.
<חיים סלמי: יש כאלה שבאו לנצל את הזכויות העודפות שנותנים לעובדים זרים במדינת ישראל ולא לעבוד.
<חיים סלמי: הראשונים שהגיעו באמת באו לעבוד, הם לא שיחקו אתנו, הם לא התחבאו לנו בזמן העבודה.
<חיים סלמי: באמת ראית אנשים שעבדו ואת הכסף שלחו לחו"ל בלי משחקים.
<חיים סלמי: הקבוצה השנייה שהגיעה שעברה את הגבולות הם חבר'ה שהגיעו לנצל, לצערנו הם כבר ידעו מה זה "קו לעובד" בישראל.
<חיים סלמי: .
מיכל רוזין: נאמרות פה כמה הכללות, אומרים את זה הרבה פעמים גם לגבי עובדים זרים.
מיכל רוזין: אגב, אומרים את זה גם על ישראלים.
מיכל רוזין: כשאני שומעת מעסיקים ישראלים על איך הישראלים מתייחסים למקום העבודה שלהם, אבל בואו נשאיר את זה.
מיכל רוזין: הכללות זה דבר מסוכן.
מיכל רוזין: שאלה לי אליך על אילת, דיברת על בדואים בים המלח.
מיכל רוזין: אני מבקשת לשאול האם באילת מועסקים בדואים והאם יש ערבים ישראלים שמועסקים?
מיכל רוזין: אני יודעת שעדיין יש מנהל מלון אחד ערבי במדינת ישראל, אותו נור שהוא גם חבר אישי, הוא דרוזי אני יודעת.
<חיים סלמי: הוא יותר אשכנזי מכולנו, בואו נשים את זה על השולחן, הוא חמד של בנאדם, באמת.
מיכל רוזין: אמרתי, גילוי נאות, הוא חבר ואני מכירה אותו.
מיכל רוזין: האם יש יותר?
מיכל רוזין: האם יש מנהלי מחלקות?
מיכל רוזין: מה המצב היום?
<חיים סלמי: בוודאי, יש מנהלי מחלקות.
<חיים סלמי: אני אוכל לומר שיש לי שני מנהלי מחלקות בים המלח, אחד מירושלים ואחד מהפזורה הבדואית.
<חיים סלמי: הם עובדים, יש מנהל מלון בים המלח שהוא ערבי ישראלי.
<חיים סלמי: חבר'ה על הכיפק.
<חיים סלמי: אין לנו בעיה אם הוא עובד ואיש מקצוע, אנחנו לא מונעים - - -
מיכל רוזין: אני שואלת, האם הם מגיעים לעבוד גם באילת?
<חיים סלמי: כן.
<חיים סלמי: יש ערבים ישראלים שעובדים באילת.
<חיים סלמי: לא קל להם בדיוק כמו שלחיפאי לא קל לעבור.
<חיים סלמי: בניגוד לאמריקאי שגר איפה שהוא עובד, אנחנו רוצים לעבוד איפה שאנחנו גרים.
<חיים סלמי: אני אוכל לומר שלפני כמה שנים כשהוציאו את העובדים הזרים אני אישית לקחתי את מנהלת כוח אדם ועשיתי סיבוב בקריית שמונה, טבריה ובכל הצפון.
<חיים סלמי: הגעתי למנהלי לשכות התעסוקה וביקשתי עובדים.
<חיים סלמי: היינו צריכים 20 עובדים וכל אחד בא והעריף עלי 'אלף תיקח'.
<חיים סלמי: אני לא רוצה אלף, אני רוצה עשרים.
<חיים סלמי: לא הצלחתי להביא אחד לאילת כי הם רוצים להישאר בצפון.
<חיים סלמי: זה לא יעזור כי גם הערבים הישראלים הם בדיוק עם אותה בעיה, הם לא שונים מאף אחד.
מיכל רוזין: ראש העיר, שמעת כאן הרבה מידע.
מאיר יצחק הלוי: לא הגעתי לישיבה, הגעתי לישיבה אחרת.
מאיר יצחק הלוי: אני חייב לומר שמה ששומעים כאן, את כחברת כנסת מבינה את עוצמת האתגרים שהעיר ניצבת מולם, בעיקר הדמוגרפים.
מאיר יצחק הלוי: אני חושב שיש כאן מטען של דברים מדהימים ונדבר על זה.
מאיר יצחק הלוי: אנחנו עיר מאוד פלורליסטית, אבל עדיין אנחנו רוצים להיות עיר עם רוב יהודי.
מאיר יצחק הלוי: גם זה חשוב לנו, בואו לא נשכח את העניין.
מאיר יצחק הלוי: ניגש לעצם הנושא.
מאיר יצחק הלוי: הנושא של הצורך בעובדים זרים קיים עשרות שנים.
מאיר יצחק הלוי: עד לפני מספר שנים העסק הזה עבד כמו שצריך.
מאיר יצחק הלוי: היו עובדים זרים, הדרכונים שלהם היו בבית המלון - - -
מיכל רוזין: מאיזו מדינה הם הגיעו?
<יואב בכר: מגאנה, ניגריה ובשלב מסוים גם מהודו, תאילנד, סרילנקה.
<חן סנדלון: מנפאל הגיעו הרבה.
מאיר יצחק הלוי: אני הייתי בתפקידי כאיש חינוך בעיר, ראינו אותם מסודר ומאורגן.
מאיר יצחק הלוי: הם הגיעו והם ידעו מתי הם חוזרים הביתה והכל היה בשליטה, הכול עבד והכול היה מסודר.
מאיר יצחק הלוי: קרו שני דברים במהלך 2006-2008 שלדעתי יצרו את הכאוס הנוכחי.
מאיר יצחק הלוי: הדבר האחד, "מבצע עובדה".
מאיר יצחק הלוי: כאן אני אגיד לחבריי המלונאים, באמת חבריי, אני חושב שבתוך המשא ומתן הם התנהלו לא נכון כי הם נטו למטה קסמים שהוא היה בלוף.
מאיר יצחק הלוי: זה גרם לכך שפספסו בעצם את התחזוקה הנכונה של העובדים.
מאיר יצחק הלוי: זו בעיה אחת.
מאיר יצחק הלוי: הבעיה השנייה, חדירת המסתננים הבלתי חוקיים שבעצם חתכה מהלך מאוד מתקדם שהובלנו כדי שיאפשרו אז מכסה של כ-1,500 עובדים.
מאיר יצחק הלוי: - - -
<יואב בכר: החידוש כל המכסה הקודמת.
מאיר יצחק הלוי: המכסה הקודמת, היינו מאוד קרובים.
מאיר יצחק הלוי: שירות התעסוקה בזמנו נתן גיבוי מלא לעניין.
מאיר יצחק הלוי: הדברים המדויקים, הפסקנו את המהלך המאוד מאוד מתקדם שהיינו בנושא העובדים הזרים.
מאיר יצחק הלוי: כתוצאה מנושא המסתננים היה לנו "טוב".
מאיר יצחק הלוי: אני אמרתי שזה טוב מדומה, יש לו משך חיים קצר.
מאיר יצחק הלוי: לצערי הרב מה שאמרתי קורה.
מאיר יצחק הלוי: עכשיו אנחנו מגיעים לחלופה שמבחינתי היא בררת מחדל.
מאיר יצחק הלוי: אני אומר פה ואני מבקש את הסיוע שלך, לחזור למהלך שבו יש אחת ולתמיד תשובה שהיא תשובה רב-שנתית והיא לא איזה חאפ-לאפ כי המצב בירדן, אני לא רוצה שהוא יגיע כי אני בעד שעקבה תתפתח, אני מאמין שזה החיסון הגאו-פוליטי שלנו.
מאיר יצחק הלוי: אני מאמין בזה באמונה שלמה, אבל עדיין אנחנו חיים באזור שבהחלטה אחת יבוא המלך ויגיד 'חברים, אני עוצר את העניין'.
מאיר יצחק הלוי: כשנהייה עם 1,500 עובדים זה יהיה כאוס גדול.
מאיר יצחק הלוי: לכן מבחינתי זו בררת מחדל וצריך לחזור למהלך של התשובה הקבועה כפי שהיה עם העובד מגאנה, או מהודי ולא משנה מאיפה.
מאיר יצחק הלוי: זו ההצעה שלי לחברים.
<יואב בכר: אנחנו בעד, רק שאף אחד לא רוצה לשמוע אותנו.
מאיר יצחק הלוי: לכן אנחנו פה.
מאיר יצחק הלוי: יושבת ראש הוועדה מאוד אסרטיבית, תאמין לי, הייתי בוועדה הזאת כמה פעמים.
מאיר יצחק הלוי: בואו נתחיל במהלך ונתייחס לפתרון עקבה כפתרון זמני גם אם הוא יהיה תלת-שנתי.
מאיר יצחק הלוי: בואו נתחיל את המהלך.
מאיר יצחק הלוי: אני מבקש לציין שני דברים ואת המחלוקת שיש לי עם החברים.
מאיר יצחק הלוי: א', לגבי שאר העובדים, אני חושב שאנחנו צריכים להכיר במלונאות היום, או להוסיף את כל התחומים בענף המלונאות כעבודה מועדפת.
מאיר יצחק הלוי: זה מהלך משותף - - -
מאיר יצחק הלוי: יש לחיילנו המשוחררים עבודה מועדפת בתחומים מסוימים ויש מקצועות שלא קיבלו את הסיווג של עבודה מועדפת.
מאיר יצחק הלוי: אני חושב שצריך להיאבק על כך שכל מה שהוא תיירותי, לא רק מלונאי.
מאיר יצחק הלוי: אגב, אני חושב שזה נכון לגבי מסעדות שגם להן צריך לתת את הפתרונות.
מאיר יצחק הלוי: כל מה שהוא תיירותי להכניס כעבודה מעודפת.
מאיר יצחק הלוי: צריך לעשות את זה ולצמצם פערים, זה לא ייתן את הפתרון.
מאיר יצחק הלוי: בתי, ירדן המקסימה, כשהיא השתחררה מהצבא לא יכולתי לשדל אותה ללכת לעבוד במטבח.
מאיר יצחק הלוי: היא הייתה מוכנה להיות פקידת קבלה - -
<קריאה: אגב, זו לא עבודה מועדפת.
מאיר יצחק הלוי: לא בכדי נקבתי בזה.
מאיר יצחק הלוי: הדבר השני, אין ספק, זה לא נושא הועדה, צריך לשדרג את ענף התיירות, לחזק את הענף.
מאיר יצחק הלוי: לקדם את האקדמיזציה סביבו, להפוך אותו כענף שמדבר גלורליזציה ולא הענף שיש היום, תסלחו לי, כי רואים לנגד עינינו את מדיח הכלים.
מאיר יצחק הלוי: בענף הזה יש שרשרת תפקידים מדהימה וצריך לדעת איך אנחנו משדרגים אותו כדי שיהיה ענף מרומם.
מאיר יצחק הלוי: בזמנו כדי להיות מלצר היית חייב לעבור הכשרה מסודרת.
מאיר יצחק הלוי: מלצר היה מקצוע מוכר עם סיווג מקצועי.
מאיר יצחק הלוי: משפט אחרון במחלוקת שיש לי עם החברים, אני לא פותח - - -
מיכל רוזין: אני חושבת שהמחלוקת היא עדינה.
מיכל רוזין: אני לא חושבת שיש מחלוקת.
מיכל רוזין: גם היו רוצים שיהיה להם - -
מאיר יצחק הלוי: אני איתם לגמרי.
מאיר יצחק הלוי: הם מקבלים תמיכה ואני משקיע הרבה מאוד מאמץ מול אמנון ומול החברים כדי לקדם את הפרויקט הזה, ונעשה את הכול.
מאיר יצחק הלוי: המחלוקת היחידה, נדון בה בבית ולא פה, לגבי האופן וצורת התעסוקה.
מאיר יצחק הלוי: אנחנו הצענו שהחברה הכלכלית שלנו תהייה הגורם שמעסיק.
מאיר יצחק הלוי: זאת, משום שחשבנו שזה יפתור הרבה בעיות.
מאיר יצחק הלוי: זה גורם מוסדי, מסודר, מבוקר, מאורגן.
מאיר יצחק הלוי: זאת הייתה הצעה שלנו שהבאתי אותה ליושב ראש.
מאיר יצחק הלוי: אני לא פותח כאן דיון - - -
מיכל רוזין: אני חייבת לומר, שעל פי הניסיון עם התאחדות בוני הארץ, יש לכך יתרון.
מאיר יצחק הלוי: אני חושב שיש לזה הרבה יתרונות.
מאיר יצחק הלוי: אני לא רוצה לפתוח את זה לדיון עכשיו.
מאיר יצחק הלוי: אנחנו נדון בזה במקומות שצריך לדון.
<חיים סלמי: בבקשה, משפט אחד כתגובה.
<חיים סלמי: אמרתי את זה פעם אחת בישיבה הקודמת או קודמתה.
<חיים סלמי: בתגובה למה שאמר ראש העיר, הוא צודק ב-350% בקטע של גלורליזצייה וכל העניין של שדרוג הענף.
<חיים סלמי: המנהלים אצלנו, 80% מהזמן שלהם מתעסקים ב-20% של עובדי ניקיון.
<חיים סלמי: שפעם אחת יסדירו את זה ויתעסקו בפיתוח של העובדים הישראלים - - -
מיכל רוזין: בשירות ללקוח, את זה שכחתם בענף המלונאות.
<חיים אזולאי: אנחנו עוסקים בפיתוח הצוות.
<חיים אזולאי: אין להם זמן לזה, כי הם כל היום רודפים אחרי הזנב של עצמם.
<חיים אזולאי: זה דבר שיכול להיפתר ויכולים לצאת לדרך כמו שהייתה פעם לפני הרבה מאוד שנים.
<חיים אזולאי: לגבי עבודה מועדפת, אני חושב שמה שמאיר אומר זה נכון לטווח הארוך.
<חיים אזולאי: אני חושב שאנחנו צריכים לנסות להתרכז בנושא שלשמו התכנסנו היום והוא העובדים הירדנים, זה הנושא שעל הפרק.
<חיים אזולאי: להביא עוד עובדים זרים זה תהליך - - -
מיכל רוזין: אני לא חושבת שהוא אמר שהוא מתנגד להבאת ירדנים.
מיכל רוזין: הוא אומר שאתם תולים את כל יהבכם על - - -
<חיים סלמי: ממש לא.
מיכל רוזין: כרגע אנחנו לא יודעים אם ההסכם הזה יאושר.
מיכל רוזין: גם אם הוא יאושר, שמענו שיש יחסים בין המדינות שקשורים לא לענף המלונאות אלא למצבים פוליטיים ולכן החשש שלו.
מיכל רוזין: להבדיל מעובדים זרים יהיה קושי להביא את העובדים האלה או שזה ייעצר מסיבה כזאת או אחרת.
מיכל רוזין: הוא אומר 'תכינו גם תכנית גיבוי - - -
<חיים סלמי: בשנת 1996 הייתה וועדה קטנה שעשו באילת עם נציגי לשכת התעסוקה ועוד לפני כל המערכות הביומטריות ורשתיות.
<חיים סלמי: כבר אז הצענו להכשיר את העובדים הזרים שהיו ולאפשר להם לעבוד בישראל מקסימום שנתיים.
<חיים סלמי: לתת לכל מעסיק הקצאה ברורה לעובדים ספציפיים ובתום שנתיים משחררים אותם מהארץ ומביאים אחרים - - -
מיכל רוזין: שנתיים עד שהוא לומד את התפקיד ואז אתה - - -
<חיים סלמי: לא משנה.
<חיים סלמי: מחליפים אותם והם לא נשארים בארץ.
<חיים סלמי: כשמעסיק ידע שאם הוא קולט עובד שלא במסגרת האשרה שלו הוא נקנס ושהוא לא יוכל לקבל יותר העובדים.
<חיים סלמי: מן הסתם מעסיק כזה לא יעז להעסיק עובד לא חוקי, מה גם שהוא לא צריך כי יש לו את המכסה שלו.
<חיים סלמי: אותם עובדים שסיימו אין להם מה לעשות בישראל.
<חיים סלמי: רוב המעסיקים לא ירצו להעסיק אותם.
<חיים סלמי: הם יאלצו לעלות על המטוס שבוע, חודש מרגע שסיימו ושיחזרו למדינות מוצאם.
מיכל רוזין: יש מלונות שנסגרו בגלל מחסור עובדים, או שזה לא הגיע למצב הזה?
<קריאה: עמדו על הקצה.
<חן סנדלון: שלום.
<חן סנדלון: אני חן מנכ"ל מלונות פתאל ים המלח.
<חן סנדלון: מעסיק העיקרי בתחום המלונאות באזור, ארבעה מלונות, כ- 900 עובדים, כ-1,000 חדרים.
<חן סנדלון: אני מכיר מקרה שהוא לא בהכרח מאזור ים המלח, מלונות גדולים עצרו מכירת חדרים בתאריכים מסוימים כי לא היה מי שינקה את החדרים.
<חן סנדלון: לא היה.
<חן סנדלון: המלון עמד בתפוסה של 80% ואמר למרכז הזמנות 'לא לקבל'.
<חן סנדלון: אני מכיר מקרים של העברת קבוצות מירושלים שרצו לעבור עקב מצב הביטחוני, תיירים שרצו לעבור לים המלח ואחד מבתי המלון אמר שאי אפשר לקבל.
<חן סנדלון: שעה 19:00 ואין מי שינקה חדרים כי גם אותם חבר'ה מהפזורה בשעה 16:00 נוסעים ואוי ואבוי אם הם לא מגיעים הביתה.
<חן סנדלון: המצוקה היא אדירה.
<חן סנדלון: היום אנחנו לא מייצרים מלונאות, אנחנו במלחמה יומיומית האם יגיעו אנשים לעבודה, האם למסור את המלון בזמן.
<חן סנדלון: אין היום מנכ"ל מלון שלא עוסק בניקוי חדרים, בעזרה בפרוזדורים, בקומות ובהכוונה של הדבר מקרוב.
<חן סנדלון: ימי ראשון וחמישי כל הנהלת המלון מנוטרלת מעבודתה.
<חן סנדלון: כולם יד אחת להצלת משק הבית.
<חן סנדלון: האם הדבר הזה יצליח?
<חן סנדלון: כעת אני לא מדבר על איך אנחנו נראים בעיני התיירים - - -
מיכל רוזין: עזוב תיירים, בתור לקוחה ישראלית שחוותה לא פעם הגעה עם ילדים קטנים לבית מלון והמתנה במשך חמש-שש שעות להצליח לקבל חדר בחום היוקד של אילת.
מיכל רוזין: אתה לא יכול ללכת כי כל רגע אולי תקבל את החדר.
מיכל רוזין: בסופו של דבר זו פגיעה בענף המלונאות.
מיכל רוזין: אחר כך שואלים למה בורחים לחו"ל, למה הולכים למקומות אחרים.
<חיים סלמי: טלפון ראשון שאנחנו עושים בימי ראשון או חמישי בבוקר למלונות" חבר'ה, מה מצבכם?
<חיים סלמי: הגיעו כולם, כל העובדים הגיעו?
<חיים סלמי: איך התארגנת?
מיכל רוזין: אני מדברת על תקופות בהן הלחץ גבוה.
מיכל רוזין: כל הכבוד שעשו את זה וולונטרי.
מיכל רוזין: אני אבוא ללמוד מכם איך עשיתם את זה באילת.
מיכל רוזין: פרגנתי לך למרות מחלוקותינו בעבר.
מאיר יצחק הלוי: הכול בסדר.
מאיר יצחק הלוי: צריך להיות יותר יצירתיים.
מאיר יצחק הלוי: אני גם אזמין - - -
מיכל רוזין: אם יש הוגנות בסיסית, לא צריך חקיקה כל כך רבה.
מיכל רוזין: אבל, אין הוגנות בסיסית.
מאיר יצחק הלוי: כשתבואי לבקר, אקח אותך לעקבה כדי שתיראי.
מאיר יצחק הלוי: אני חייב ללכת, אני מודה לכם מאוד.
מיכל רוזין: אני אשאל ותתייחס לכך.
מיכל רוזין: לפי מה שאני שומעת פה, השאלה אם עד פסח הדברים יתארגנו?
מיכל רוזין: פסח, קיץ, סוכות אלו התקופות העמוסות.
מיכל רוזין: מה שתיארתי נוגע לתקופות של לחץ שמגיעות משפחות עם ילדים.
<חן סנדלון: אנחנו נמצאים היום בקטסטרופה, זו פשוט קטסטרופה.
<חן סנדלון: אני מכיר גם את המצב באילת וגם הוא קטסטרופה.
<חן סנדלון: לא מסוגלים לתת את המלונאות שנתנו לפני 15 שנה או 20 שנה, בכלל מי דיבר אז על הדברים האלה.
<חן סנדלון: היום, כל ההתנהלות של בתי המלון היא סביב מחלקת משק הבית.
<חן סנדלון: אנחנו גם עושים, שוטפים כלים.
<חן סנדלון: אנחנו מבצעים סקרים טלפונים בכל החברות וסקרים בדואר אלקטרוני לשמוע שביעות רצון, לקבל תוצאות.
<חן סנדלון: כל הדבר הזה נע סביב ההערות של האורחים שמגיעים לבתי המלון, בסופו של דבר זה ניקיון, ניקיון, ניקיון.
<חן סנדלון: אנחנו נראים רע גם כלפי התיירים.
<חן סנדלון: כואב לראות את הנושא סביב התיירים.
<חן סנדלון: כל אחד מאתנו שיוצא לאירופה, יוצא למדינה אחרת רואה מה זה ניקיון בבתי מלון, אתה נכנס לחדר האמבטיה זה חדר האמבטיה - - -
<חיים סלמי: 20% מהעובדים שם אלו עובדים זרים, מהגרים.
<חן סנדלון: אצלנו, מה שנקרא דברים קטנים, כבר לא מתעסקים איתם כי רוצים לגמור את היום ואין אנשים ואין מי שימלא מקום.
<חן סנדלון: אין.
<חן סנדלון: פשוט אין.
<חן סנדלון: חובה שהנושא הזה יעלה לסדר היום וגם הירדנים לים המלח.
<חן סנדלון: שזה יעלה שוב לדיון.
<חן סנדלון: זה יכול לעשות שקט תעשייתי בים המלח.
<חן סנדלון: מספר אוטובוסים שמגיעים ביום, עושים את עבודת החדרנות, ניקיון במטבחים, עבודת ניקיון כללית, חוזרים בערב הביתה.
<חן סנדלון: פשוט יהיה נהדר ולא רק לנו, גם לחבר'ה מירדן.
<חן סנדלון: זה ייתן להם פרנסה נהדרת, סביבת עבודה נעימה.
<חן סנדלון: אנחנו אלופים בלתת לעובדים שלנו להרגיש הכי טוב שבעולם.
<חן סנדלון: אני חושב שזו תהייה הצלחה אדירה.
מיכל רוזין: יש מישהו שמבקש להוסיף?
מיכל רוזין: אני חושבת שהיה חשוב לשמוע על הנושא שהזה.
מיכל רוזין: מיוני-יולי התחלנו לדון בכך.
מיכל רוזין: שמחנו על החלטת הממשלה ורצינו להבין איפה הדברים עומדים ואיך הם מתקדמים ומה זה כולל.
מיכל רוזין: אני חושבת שיש שני דברים שחשוב שאני אטפל בהם.
מיכל רוזין: כמובן שאשמח אם תסבו את תשומת ליבי לדברים נוספים.
מיכל רוזין: לגבי עובדים זרים אין ספק שיש פה החלטה כללית יותר.
מיכל רוזין: אני בספק אם יחליטו לפתוח את ענף המלונאות להבאת עובדים זרים.
מיכל רוזין: אני כן אפנה למשרד התיירות לגבי העלאת האגרה ל-25 שקלים.
מיכל רוזין: זה באמת, תסלחו לי, זה ניצול ציני של המעסיקים שנואשים כל כך לקבל עובדים.
מיכל רוזין: עוד כמה אלפים עבורם והעיקר שנצליח לגבות את המס הזה.
מיכל רוזין: אני אפנה על כך למשרד האוצר.
מיכל רוזין: אני מקווה מאוד שזה יגיע לוועדת כלכלה, לא בטוח כי אם הם תחת 'עובדים זרים' זה משפטית וזה לא מגיע בכלל לאישור.
מיכל רוזין: שר האוצר פשוט יכול לחתום על זה.
מיכל רוזין: זו בעיה ואנחנו נפנה בעניין הזה גם למשרד האוצר וגם למשרד התחבורה שאחראי על "רשת".
מיכל רוזין: אני מצרה על כך שלא נמצאים כאן ממשרד התיירות, הייתי שמחה לשמוע את עמדתם.
מיכל רוזין: אני מקווה לפנות יחד איתם, אם לא לבד בשם הועדה, למשרד הביטחון לגבי העסקת ירדנים בים המלח.
מיכל רוזין: אין לך תשובה עבורי, נכון?
מיכל רוזין: אני מבינה את עניין המרחק, את זה שלא רוצים שהם יסתובבו ואת עניין המעברים.
מיכל רוזין: עדיין נראה שאפשר לפתור את המצוקה לי כמו שעושים בענף הבניין ובענף החקלאות בעניין הסעות מאורגנות.
מיכל רוזין: אני יודעת שהמצוקה בים המלח היא גדולה, כמובן המצוקה באילת.
<חיים סלמי: יש מעבר גבול צמוד אלינו, רק שהוא לא מיועד לאנשים.
<חיים סלמי: לצבא יש מעבר גבול ב"נאות הככר", ממש שני מטר.
מיכל רוזין: אני טוענת, כשיש רצון יש יכולת.
מיכל רוזין: אנחנו נפנה ונבקש תשובות שהן מעבר לביטחוני.
מיכל רוזין: אנחנו מבקשים להבין אם יש צורך בהרחבת מעברים, אם יש צורך בהכשרת מעברים.
מיכל רוזין: בדיון בשבוע שעבר על הפלסטינים שמענו שמאחר והחליטו על הגדלת מספר הפלסטינים ישפרו וירחיבו את מעבר אייל.
מיכל רוזין: באותה מידה, אם רוצים להרחיב את הבאת הירדנים אפשר להרחיב ולשפר את המעברים ולתקצב.
מיכל רוזין: לא מספיק רק להחליט החלטות ממשלה, צריך לתקצב אותן בתקציב.
<שבתאי שי: הייתה העברת כספים, וועדת הכספים אישרה העברת כספים להקמת המבנה היביל הזה.
<שבתאי שי: אישרו להם 4 או 5 מיליון שקל לפני כמה שבועות.
מיכל רוזין: כאשר יש החלטת ממשלה היא מלווה בדרך כלל גם בהעברות תקציבים כדי לגבות אותן.
מיכל רוזין: אני מאוד מאוד מודה לכם.
מיכל רוזין: אם יש עוד דברים שיתעוררו נשמח לשמוע בהמשך דיווח.
מיכל רוזין: נשמח לעזור בדברים שיש צורך בעזרה.
ניר אורבך: צהריים טובים.
ניר אורבך: אני שמח לפתוח את ישיבת הוועדה המיוחדת לעובדים זרים.
ניר אורבך: נקרא את נוסח הצעת הוועדה למנות את חברת הכנסת אבתיסאם מראענה.
ניר אורבך: אני מאוד שמח להיות פה במעמד הזה ולהציע את ההצעה.
ניר אורבך: אני מאחל לך בהצלחה גדולה מכולנו.
ניר אורבך: "בהתאם להוראות סעיף 106.
ניר אורבך: א.1 לתקנון הכנסת הוועדה תבחר יו"ר מבין חבריה לפי המלצת ועדת הכנסת, ועדת הכנסת החליטה להמליץ לוועדה המיוחדת לעובדים זרים לבחור בחברת הכנסת אבתיסאם מרעאנה כיו"ר הוועדה" מי בעד?
ניר אורבך: ירים את ידו.
ניר אורבך: אני שמח להעביר לך את שרביט ניהול הוועדה.
ניר אורבך: שיהיה לך בהצלחה.
אבתיסאם מראענה: אדוני יו"ר ועדת הכנסת, גבירתי ירדנה, חברות שלי לסיעה, החברות שלי בכנסת, צוותים, יועצות יועצים יקרות ויקרים של כל החברות וחברי הכנסת, יקירתי מיכל כרמל שהופכת להיות מנהלת הוועדה, שלום לך הגברת נעה.
אבתיסאם מראענה: אם פספסתי מישהו אני מתנצלת.
אבתיסאם מראענה: אני מאוד מתרגשת להיות במעמד הזה, תודה שזכיתי באמון שלכם ושלכן.
אבתיסאם מראענה: אני מאוד מקווה למלא את הציפיות ממני כיו"ר הוועדה, להיות בן אדם קודם כל, להיות ח"כית הגונה, ח"כית קשובה, ח"כית שמסוגלת להכיל מלא דעות וגיוון של דעות וקולות.
אבתיסאם מראענה: אני רוצה להבטיח לכם במעמד זה, אני מתכוונת להיות קודם כל בן אדם באמת קשוב שמסוגלת גם לראות אותנו כחברה ישראלית שמאוד רוצה להיות חברה שוויונית, שואפת לשוויון, חברה שדואגת לאחר ולאחרת, חברה ישראלית מגוונת שיש בה הרבה קולות וחברה ששואפת לחברה מוסרית.
אבתיסאם מראענה: הוועדה הזאת קוראים לה העובדים הזרים אבל אנחנו נדאג שהיא תשתנה לעובדות ועובדים זרים.
אבתיסאם מראענה: בארץ יש לנו יותר מ-80% ממי שמגיע לארץ על מנת לעזור להורים שלנו, לסבים שלנו לסבתות שלנו, לחברים שלנו שמתמודדים עם כל כך הרבה אתגרים פיזיים, יש גם נשים שמגיעות לכאן והן עובדות ואנחנו רואות אותן ואני דורשת לראות אותן גם כן ולכן השינוי של השם של הוועדה שיקרה בקרוב אמן אינשאללה, הוועדה הזאת תיקרא "ועדת ה עובדות והעובדים הזרים".
אבתיסאם מראענה: תפקידי בוועדה הזאת בהחלט קודם כל להסתכל על שתי אוכלוסיות.
אבתיסאם מראענה: יש את האוכלוסיה שהיא נזקקת והיא צריכה את מי שיטפל בה, ייתן לה את הבטחון האישי, ויש את העובדות והעובדים שמגיעים מבחוץ על מנת להעניק לנו את הטיפול הראוי ביותר ושתי האוכלוסיות האלה צריכות מענה והוועדה הזאת הולכת לתת מענה לאוכלוסיה הסיעודית, לעובדי בניין, לעובדי חקלאות, היא הולכת לתת מענה לכל מי שנכנס פנימה לתוך מדינת ישראל, להבטיח את זכויות האדם, לראות אותו, את הזכויות הבריאותיות שלו.
אבתיסאם מראענה: ככל שאנחנו נהיה חברה שמסוגלות ומסוגלים להכיל את האחר אני מאמינה שאנחנו נהיה מדינה מדהימה, ממש מדהימה, ואני אעשה הכל על מנת שהדבר הזה יקרה, שהמדינה הזאת תהיה מדינה טובה, מוסרית לכולנו, נשים וגברים, ילדים וילדות, וגם מי שלא אזרח מדינת ישראל.
אבתיסאם מראענה: תודה רבה אני אוהבת את כולכם ותודה על המעמד.
אבתיסאם מראענה: בהצלחה.
מיקי לוי: חברת הכנסת מרעאנה, מכובדיי כולם, כדי לא לחזור כל פעם על אותו דבר, הוועדה הזו בעיני חשובה מאוד ויש לה כמה וכמה היבטים.
מיקי לוי: עובדים זרים זה גם כאלה שהגיעו הנה שלא כחוק, וגם כאלה שהגיעו כחוק.
מיקי לוי: אז בטח את מהקוראן יכולה לצטט יותר טוב ממני אבל בתנ"ך כתוב שצריך לדאוג לגר הנמצא או הגר בתוכנו.
מיקי לוי: אני משוכנע שאת מתמצאת יותר ממני בוודאי ובוודאי בקוראן, ויש ציטוט מתאים גם בקוראן לעניין הזה.
מיקי לוי: חובה עלינו, מצווה עלינו לדאוג לגר שנמצא איתנו.
מיקי לוי: מדובר במטפלים, מטפלות, עובדי בניין, חקלאות ועוד באמת, עוד מעט גם בתעשייה, שיהיו עובדים זרים, וחובה עלינו לדאוג להם.
מיקי לוי: רק לאחרונה המדינה האריכה את השהייה של המטפלים הסיעודיים והמטפלות הסיעודיות וטוב שעשתה כך.
מיקי לוי: כי בגלל הקורונה אי אפשר שמטפלים יבואו.
מיקי לוי: חלק מהתפקיד שלך זה לבוא ולראות בראייה כוללת וללחוץ על גורמי הממשלה, רשות האוכלוסין, מפעם לפעם להאריך, אלא אם כן יש פתרון אחר.
מיקי לוי: נגמר הזמן שלהם, אפשר שיבואו תחתם אחרים, אז בבקשה, אין שום בעיה.
מיקי לוי: חובה עלינו לדאוג גם למהגרי העבודה או מהגרים מטעמים פוליטיים שהגיעו הנה שלא כחוק.
מיקי לוי: שחצו את הגבול.
מיקי לוי: אז אני לא מתווכח עכשיו פוליטית אם צריך להרחיק אותם או לא להרחיק אותם, אם יש להם סכנה לחייהם בארצם או לא, אבל כל זמן שהם נמצאים פה, אני חותך פה חיתוך מאוד ברור.
מיקי לוי: מישהו אחר יטפל בנושא החוקי שלהם אבל כל זמן שהם נמצאים פה, צריך לדאוג להם, צריך לדאוג לבריאות שלהם, צריך לדאוג לילדים שלהם.
מיקי לוי: אנחנו צריכים להיות אנושיים.
מיקי לוי: אחר כך המדינה תקבל החלטה להחזיר אותם לארצם, אין הדבר קשור למה שתפקידנו לעשות עכשיו ואני לא מחווה כאן את דעתי הפוליטית, אבל כל עוד הם כאן צריך לטפל בהם.
מיקי לוי: מדובר באוכלוסייה שהיא חלשה בדרך כלל, שחלק מהמעסיקים מנצלים אותה, לא כל מקום שנשלח מטפל סיעודי נותנים לו את הטיפול המתאים לו.
מיקי לוי: לא כל מקום שהם עובדים בחקלאות מקבלים את המתאים להם, ומקבלים את התנאים שמתאים להם.
מיקי לוי: צריך להגן עליהם, צריך להגן על האוכלוסיה הזאת.
מיקי לוי: ובאמת ידייך יהיו עמוסות עבודה לדעתי מההיבט הכללי של הנושא הזה.
מיקי לוי: אני מאחל לכם בהצלחה.
מיקי לוי: זו לא עבודה פשוטה.
מיקי לוי: זה לבקר בדרום תל אביב ולראות גם איך הצד הזה לא מפריע לתושבים שנמצאים כאן, תושבי מדינת ישראל.
מיקי לוי: והאיזון הזה בין שתי האוכלוסיות לא פשוט.
מיקי לוי: אני לא מקנא בך.
מיקי לוי: אני לא יודע אם אני יודע לעשות את זה, אבל תצטרכו לעשות את זה ולדאוג לשני הצדדים.
מיקי לוי: אני מאחל לכם בהצלחה כי עבודתכם מאוד מאוד חשובה.
מיקי לוי: רציתי רק נקודה אחת מהתחום שלי.
מיקי לוי: את מקבלת מנהלת ועדה, ציוותנו לכאן מנהלת ועדה את מיכל, היא אמנם הייתה שנים רבות בלשכה המשפטית אבל עולם הוועדות מאוד מוכר לה, היא הייתה שנים רבות בוועדת חוקה, עשתה שם עבודה נפלאה ואני בטוחה שאתן תהיינה צוות נהדר.
מיקי לוי: בהצלחה מיכל.
): בהצלחה.
מיכל שיר סגמן: אבתיסאם יקירתי את בכירה מצוינת לוועדה הזו.
מיכל שיר סגמן: האכפתיות שלך והלהט שלך לייצר שינוי זה משהו שקולטים, אחרי שניה שפוגשים אותך.
מיכל שיר סגמן: היכולת שלך להסתדר ולדבר ולנהל שיח עם אנשים שאת יודעת שלא חושבים כמוך זו מעלה נהדרת שתבוא לידי ביטוי גם פה בוועדה וכמו שאמרת בעזרת השם ואינשאללה נצליח דרך פה לעשות את השינוי המבורך.
מיכל שיר סגמן: המון בהצלחה.
אבתיסאם מראענה: תודה רבה.
אלינה ברדץ' יאלוב: אני מברכת אותך מכל הלב.
אלינה ברדץ' יאלוב: אני ראיתי אותך במליאה בעיקר וגם בתקשורת ואני חושבת שאת הבן אדם הנכון במקום הנכון.
אלינה ברדץ' יאלוב: ואם מישהו באמת יכול לשנות, לשפר, לשפץ זו באמת את עם הלהט שלך ועם המסוגלות שלך ועם היושרה שלך.
אלינה ברדץ' יאלוב: אז אני מאחלת לך ממש המון בהצלחה ואני מאוד מקווה שהעבודה הזאת תוכל לשפר את כל מה שצריך לשפר בתחום הזה.
אלינה ברדץ' יאלוב: שוב, זהו תחום מאוד חשוב.
אלינה ברדץ' יאלוב: אני נתקלת בעובדים הזרים בעיקר בתחום הסיעוד, עם כל הפניות שיש ללשכתי, באמת יש המון מה לשפר שם והתנאים של חלק וחוסר התנאים של חלק יותר נכון, מהאנשים שפונים אלי פשוט זועקים לשמיים וחייבים לשנות את המצב הזה.
נעמה לזימי: אהובה אבתיסאם, אם הייתי צריכה להגדיר אותך במשפט, הייתי אומרת שאת אישה של בני אדם.